Γαλλικά Νότια και Ανταρκτικά Εδάφη

Τα Γαλλικά Νότια και Ανταρκτικά Εδάφη ( ή με συντομογραφία TAAF), είναι γαλλική υπερπόντια περιοχή στον νότιο Ινδικό Ωκεανό. Δεν έχουν αυτόχθονα ούτε μόνιμο πληθυσμό. Οι κάτοικοι των Γαλλικών Νοτίων και Ανταρκτικών Εδαφών εγκαθίστανται προσωρινά στα νησιά προς επάνδρωση επιστημονικών αποστολών ή προς υποστήριξη αυτών, χωρίς όμως να έχουν μόνιμη κατοικία στα νησιά.

 Γεωγραφία 
Η Γαλλία συγκέντρωσε σε μία διοικητική οντότητα όλα τα εδάφη που κατείχε στην ευρύτερη περιοχή. Το αποτέλεσμα είναι ένα αρκετά ετερογενές σύνολο που συγκεντρώνει τροπικά νησιά, νησιά του νοτίου ειρηνικού αλλά και το υπό Γαλλική διοίκηση έδαφος της Ανταρκτικής. Το κύριο κοινό χαρακτηριστικό των εδαφών αυτών ότι είναι αρκετά αφιλόξενα. Οι Διάσπαρτες Νήσοι είναι πολύ μικρές και χωρίς η με εξαιρετικά λίγα αποθέματα νερού, οι νότιες νήσοι (Κεργκελέν, Κροζέ, κ.α.) υπόκεινται ανέμους τόσο ισχυρούς που καθιστούν αδύνατη την ανάπτυξη δένδρων, τέλος η Ανταρκτική αποτελεί από τις πιο αφιλόξενες περιοχές του πλανήτη.

Όλα αυτά τα χαρακτηριστικά εξηγούν την απουσία μονίμου πληθυσμού όπως και το ότι δεν τίθεται θέμα εποίκισης.

Βάσει αυτής της λογικής η Γαλλία αποφάσισε τη δημιουργία μία μοναδικής διοικητικής οντότητας.

 Διοίκηση 
Τα Γαλλικά Νότια και Ανταρκτικά Εδάφη σχηματίζουν μια υπερπόντια επικράτεια της Γαλλίας από το 1955.
Μέχρι το 2004, διοικούνταν από το Παρίσι από έναν ανώτερο διοικητή. Από τον Δεκέμβριο του 2004, ο διοικητής των Νήσων πήρε τον τίτλο Νομάρχη-Ανώτατου Διοικητή και διοικεί τα εδάφη από τη Ρεϋνιόν (χωρίς αυτά να ανήκουν διοικητικά σε αυτή την υπερπόντια περιοχή). Την 1η Ιανουαρίου 2026 ο Μικαέλ Κιμπέρ ανέλαβε καθήκοντα στο αξίωμα.rulers.org

Τα Γαλλικά Νότια και Ανταρκτικά Εδάφη αποτελούνται από πέντε διοικητικές περιφέρειες:

 Περιφέρεια  Πρωτεύουσα  Χειμερινός πληθυσμός  Θερινός πληθυσμός Έκταση(χλμ²) Αποκλειστική Οικονομική Ζώνη (χλμ²) Νησιά Αγίου Παύλου και Άμστερνταμ  Μαρτέν-ντε-Βιβιέ  25  45  61  502.533 Αρχιπέλαγος Κροζέ  Αλφρέδος Φωρέ  25  45  505  567.475 Αρχιπέλαγος Κεργκελέν  Λιμάνι-της-Γαλλίας  70  110  7.215 563.869  Αδελία Γη  Σταθμός Ντυμών ντ'Υρβίλ  30  110  432.000 -  Διάσπαρτες Νήσοι Ινδικού ΩκεανούΣύμφωνα με τον νέο νόμο 2007-224 της 21ης Φεβρουαρίου 2007 οι Διάσπαρτες Νήσοι αποτελούν την 5η περιφέρεια του TAAF. Η ιστοσελίδα του TAAF δεν αναφέρει τον πληθυσμό τους. Τα δεδομένα τους δεν συμπεριλαμβάνονται στα συνολικά -  56  56  38,6 593.276  TAAF  Άγιος Πέτρος  150  310  439.781 1.633.877

Σε κάθε περιφέρεια προΐσταται ένας περιφερειάρχης, που έχει αρμοδιότητες παρόμοιες με έναν Γάλλο δήμαρχο (συμπεριλαμβανομένων την καταγραφή γεννήσεων και θανάτων και το να είναι αξιωματικός της δικαστικής αστυνομίας).

Επειδή δεν υπάρχει μόνιμος πληθυσμός, δεν υπάρχει εκλεγμένη συνέλευση και το διαμέρισμα δεν στέλνει αντιπροσώπους στο εθνικό κοινοβούλιο.

 Περιφερειάρχες 

Σημερινοί περιφερειάρχεςBen Cahoon, World Statesmen.org είναι:

Νησιά Αγίου Παύλου και Άμστερνταμ (περιφέρεια από το 1956): Κριστόφ Μπεγιόν (από τις 12 Σεπτεμβρίου 2020)
Αδελία Γη (περιφέρεια από το 1960): Σερζ Φιστέρ (από τον Δεκέμβριο του 2020)
Διάσπαρτες Νήσοι (περιφέρεια από τις 15 Μαρτίου 2007): Τιερί Ντουσέ (από τον Ιούλιο του 2020)
Κεργκελέν (περιφέρεια από το 1956): Πολ-Αλεξάντρ Νεβέ (από τις 7 Σεπτεμβρίου 2020)
Κροζέ (περιφέρεια από το 1961): Μαριάν Μπενουά (από τις 31 Αυγούστου 2020)

 Κατάλογος ανώτερων διοικητών 
Ανώτεροι Διοικητές (στο Παρίσι, Γαλλία)
 Περίοδος Θητείας  Ονοματεπώνυμο 15 Σεπ 1955 – 1958  Ξαβιέ Ρισέρ  (1913–1992) 23 Δεκ 1958 – 1972  Πιέρ Σαρλ Ρολάν  (1918–1988) 4 Ιουλ 1973 – 1979  Ροζέ Μπαρμπερό  (1915–2002) 5 Σεπ 1979 – 1982  Φρανσίς Ζακεμόν  (1932–1996) 11 Μαρ 1982 – 1987  Κλοντ Πιερί  (1922–2002) 25 Μαρ 1987 – Μάιος 1990  Κλοντ Εζέν Αντρέ Κορμπιέ  (1927–2021) 16 Μαΐου 1990 – 4 Δεκ 1991  Μπερνάρ ντε Γκουτ Λαστουζέιγ  (1945–2023) 4 Δεκ 1991 – 8 Φεβ 1996  Κριστιάν Ντορς  (1954-) 14 Μαρ 1996 – 25 Μαρ 1998  Πιέρ Λιζ  (1937-) 25 Μαρ 1998 – 26 Ιαν 2000  Μπριζίτ Ζιραρντέν (1953-) 14 Φεβ 2000 – 24 Μαΐ 2000  Ζαν-Ιβ Ερμοζό  (υπηρεσιακός) 24 Μαΐ 2000 – 21 Ιαν 2005  Φρανσουά Γκαρντ  (1959-) 21 Ιαν 2005 – 28 Φεβ 2007  Μισέλ Σαμπόν  (1952-) 28 Φεβ 2007 – 10 Απρ 2007  Αλέν Μορουά  (υπηρεσιακός, 1946-) 10 Απρ 2007 – Σεπ 2008  Ερίκ Πιλοτόν  (1964-) 16 Οκτ 2008 – Νοέ 2010  Ρολόν Μουσέλ-Μπλεζό  ( 1959-) 4 Νοεμ 2010 – 10 Απρ 2012  Κριστιάν Γκοντέν  ( 1950-) 10 Απρ 2012 – Οκτ 2014  Πασκάλ Μπολό  ( 1963) 13 Οκτ 2014 – 31 Μαΐ 2018  Σεσίλ Ποτζό ντι Μπόργκο  (1952-) 1 Ιουν 2018 – 19 Νοε 2018  Κριστίν Ζοφρουά  (υπηρεσιακή, 1962-) 19 Νοε 2018 – Σεπ 2020  Εβελίν Ντεκόρ  (1957-) Σεπ 2020 – 12 Οκτ 2020  Τιερί Ντουσέ  (υπηρεσιακός, 1971-) 12 Οκτ 2020 – Οκτ 2022  Σαρλ Ζιστί  (1963-) Οκτ 2022 – 27 Οκτ 2022  Ζιλμπέρ Μανσιέ  (υπηρεσιακός, 1966-) 27 Οκτ 2022 – 31 Δεκ 2025  Φλοράνς Ζανμπλάνκ-Ρισλέρ  (1957-) 1 Ιαν 2026 – σήμερα  Μικαέλ Κιμπέρ  (1973-)

 Αμφισβήτηση κυριαρχίας 

 Αδελία Γη 
Η κυριότητα πάνω στην Αδελία Γη εξασκείται σύμφωνα με την Συνθήκη της Ανταρκτικής. Η Αδελία Γη δεν αναγνωρίζεται ως "υπό γαλλική κυριαρχία" από πολλές χώρες (μεταξύ άλλων και των Η.Π.Α).

 Διάσπαρτες Νήσοι 
Όλες οι Διάσπαρτες Νήσοι τελούν υπό αμφισβήτηση ως προς τη Γαλλική κυριαρχία. Ο Μαυρίκιος, οι Κομόρες, οι Σεϋχέλλες και η Μαδαγασκάρη αμφισβητούν τη Γαλλική κυριαρχία στα νησιά. Ο Μαυρίκιος διεκδικεί τη Νήσο Τρομελέν, οι Κομόρες και οι Σεϋχέλλες τις Ένδοξες Νήσους και η Μαδαγασκάρη τα υπόλοιπα νησιά.

Η Μαδαγασκάρη διεκδικεί επίσης τον Ύφαλο του Γκέυζερ από το 1976.

 Παραπομπές 

 Εξωτερικοί σύνδεσμοι 




Κατηγορία:Υπερπόντια Γαλλία
Κατηγορία:Ειδικά εδάφη των κρατών μελών της Ευρωπαϊκής Ένωσης